AlexejDobrolubov/national_council_slovak_2010 huggingface dataset:
90. schôdza NR SR - 10.deň - A. dopoludnia
Dátum: 2023-05-17
Poslanec: Taraba, Tomáš (-)
Druh vystúpenia: Vystúpenie s faktickou poznámkou

64. Práve tu vystúpil Ján Budaj a povedal nám, že v roku 2035, aj keď nebudeme vyrábať žiadne autá, tak budeme vyrábať niečo iné, ale nepovedal, čo zrejme mal na mysli, že budeme kŕmiť tie jeho vegetariánske medvede vtedy v 2035. Ale pán Budaj, vy nie ste ani tá vaša, ako to minister zahraničných vecí Maďarska povedal, najskorumpovanejšia lobistická organizácia na svete Európsky parlament, vy nemáte čo prikazovať ľuďom, majú jesť, na čom sa majú voziť, čo majú piť každý nech si robí podľa toho, čo uzná on za vhodné v zmysle toho, čo je preňho ekonomické a podobne. Všetci tu hovoríte, že my na Slovensku máme teraz bojovať s nejakou klimatickou zmenu. Pred 125-tisíc rokmi boli hladiny morí na svete o 10 metrov vyššie, ako sú teraz, pred 3-tisíc rokmi boli nárast bol celkovo 130 metrov tých hladín morí a teraz za posledných 100 rokov je to 20 centimetrov. Ak si vy myslíte, že týmito lobistickými aktivitami my ideme zachraňovať teraz planétu na Slovensku a Čína, India sa nám smeje, tak neni to dobrá cesta. To, že sa skončila doba ľadová, to potom doba kamenná a podobne, došla doba, doba železná. To nenastalo preto, lebo euroúradník to tak prikázal, ale preto, lebo to bolo efektívnejšie. Zrazu bolo efektívnejšie iné ako robiť s kameňmi. Takže ak tie vaše elektroautá budú také veľmi efektívne, ľudia na tom budú jazdiť, keď to bude lacnejšie, dnes to je drahšie, tak na tom budú jazdiť, ale vy dnes len potrebujete, tak jak s Vlčanom ste si tu porozhadzovali svoje dotácie, tak potrebujete na tieto pseudoprojekty si rozhadzovať a jednu vec, pán Budaj, vy ste tu vystúpili a nás poslancov, ktorí bojujeme za slovenský automobilový priemysel, ste nazvali pacientami. Dámy a páni, aby tu nejaký eštebák nazýval nás, ktorý udával svojich priateľov, ktorý tu parazituje na tejto téme, pacientami? (Potlesk.)
90. schôdza NR SR - 10.deň - A. dopoludnia
Dátum: 2023-05-17
Poslanec: Taraba, Tomáš (-)
Druh vystúpenia: Vystúpenie s faktickou poznámkou

38. Riešime teraz zákon, aby deti, ktorých rodičia nechcú, aby boli kontaktované v školách s toxickým homosexuálnym, akýmkoľvek programom alebo akoukoľvek deviáciou, aby im nebola tlačená do hláv úchylná sexuálna výchova, aby mali právo sa toho nezúčastňovať. To je úplne v poriadku. Ja to podporujem, je to dobrá iniciatíva. Ale tomu niečo predchádza. Tomu predchádza to, že vy ste zaprasili naše školy kadejakými mimovládkami, ktoré tam tento obsah dotiahli, ktoré dostali milióny na to, aby natlačili tie perverzné knihy a dávali to tam tým deťom. Ja sa pýtam, nemá každé dieťa právo vyrastať v normálnom prostredí v slovenských školách? Prečo nevyprášite z tých škôl túto agendu celú, ako je. Veď toto je naša povinnosť, aby žiadne dieťa nebolo s týmto konfrontované, aby takí úchyláci ako zástupca Európskej komisie, ktorý nás považuje za zdegenerovaný národ len preto, že neveríme v tých 75 vlajok. To, že nejaká von der Leyenová si dovolí tu mať zástupcu, ktorý nám tu nadáva Slovákom do toho, že čo je a nie je naša vlastná prirodzenosť, tak toto je problém. To znamená, že príjmime tento zákon, ale ja sa pýtam, čo tie deti, ktorých rodičia nevedia tú jednu hodinu, aj keď ich budú chcieť vytiahnuť z tej školy, nebudú ich kam mať dať. Čo s tými potom deťmi? To znamená, riešme podstatu. A podstata je, že tieto úchylné predmety do slovenského vzdelávacieho systému nepatria. A tento chudáčik v prvej lavici čo sedí Heger, teraz, ktorý lozil po tých školách, jemu sme tiež dovolili tam chodiť do Rimavskej Soboty. Čo tam čo hľadal? Kto bol naňho zvedavý. On, ktorý tu nechal transgender vyhlášku. To znamená, toto sú tí ľudia, ktorých treba riešiť. A primárna vec, ktorá je, odstráňme tento obsah zo škôl. Potom môžme riešiť... (Prerušenie vystúpenia časomerom.)
90. schôdza NR SR - 9.deň - A. dopoludnia
Dátum: 2023-05-16
Poslanec: Taraba, Tomáš (-)
Druh vystúpenia: Vystúpenie s faktickou poznámkou

70. Druhý procedurálny, chcel by som dať návrh, aby sme hlasovali, verím, že v mene všetkých poslaneckých klubov, tak dovolím si teda povedať, že SMER, SaS, OĽANO a SME RODINA, zástupca Európskej komisie na Slovensku povedal, že Slováci majú v DNA chromozómy, ktoré sú pokazené a mali by sme ich napraviť. Myslím si, že po týchto vyjadreniach je namieste, aby Národná rada vyzvala Európsku komisiu, aby takéhoto zástupcu Európskej komisie na Slovensku nemali, pretože je neprípustné, aby sa tu hlásalo na území Slovenska, že sme nejaký zdegenerovaný národ len preto, že odmietame ideológiu, ktorú tento pán zastupuje. Takže chcel by som dať tento návrh, aby sme hlasovali o tom, že prijmeme deklaráciu, ktorou odmietneme tieto tvrdenia v mene všetkých Slovákov a vyzveme Európsku komisiu, aby si tohoto pána stiahli.
90. schôdza NR SR - 8.deň - A. dopoludnia
Dátum: 2023-05-12
Poslanec: Taraba, Tomáš (-)
Druh vystúpenia: Vystúpenie s faktickou poznámkou

52. Áno, povedal som, že to je marginálna téma pre marginálnych ľudí, ale teraz ste mi povedali, že tú vašu konferenciu pozeralo 2 500 ľudí (reakcia z pléna), za 12 hodín to pozrelo 2 500 ľudí, tak ja to teraz chápem, že pre vás toto sú veľké čísla. Lebo som si pozrel, že pán Tomáš Lehotský po troch rokoch v politike má 698 sledovateľov na Facebooku, takže to, to sú mega čísla pre vás, takže ja keby som mal za 12 hodín 2 500 vzhliadnutí, tak to video vymažem, ale okej, ste v iných reáliách. Ďakujem.
90. schôdza NR SR - 8.deň - A. dopoludnia
Dátum: 2023-05-12
Poslanec: Taraba, Tomáš (-)
Druh vystúpenia: Vystúpenie s faktickou poznámkou

46. Vážený pán Lehotský, myslím, že vy tu nemusíte dávať nikomu humanitárne ponaučenia, keď pani Cigániková tu v minulosti vystúpila a vysvetľovala nám, že dať liečbu dieťaťu za dva milióny euro je neekonomické, radšej treba pomôcť viacerým iným. Áno, tri šesť trojka je o tom, aby na Slovensku bola zákonnosť, to je presne to, čo vy nieže neviete, ale vám v tomto už ušiel o dosť jasne vlak. Takže myslím si, že každý, kto chce, aby na Slovensku sa trestné konania robili zákonným spôsobom, teda nie strana, ktorá mala ministerku, ktorá sa tu uškliebala, keď sa tu vždy rozprávalo o zosnulom generálovi, tak, Lučanskom, tak, alebo pán Baránik, ktorý nám tu včera vysvetľoval, že netreba dodržiavať zákony pri vyšetrovaniach a sám sa priznal potom, že, že nevyhral ešte žiaden súdny spor. Takí vy ste tu kvalitní všetci. Takže myslím, že celý internet sa na tom zábava. Takže môžete byť úplne kľudný. A to, že toto robíte pre marginálnu skupinu, áno, robíte to tak jak včera ste tu lobovali za zákon, aby priamym zadaním dostali vybrané firmičky zákazky bez verejného obstarávania. To je marginálna skupina a toto, čo tu robíte, tak robíte pre marginálnu skupinu ľudí, ktorí zrejme nakúpili bitcoiny za 500 euro, potrebujú teraz za 20-tisíc, to je jedno, aby neplatili dane. Áno, tomuto sa hovorí marginálna skupina. O tomto celá tá vaša strana bola a je. (Reakcia z pléna.)
90. schôdza NR SR - 8.deň - A. dopoludnia
Dátum: 2023-05-12
Poslanec: Taraba, Tomáš (-)
Druh vystúpenia: Vystúpenie s faktickou poznámkou

36. Vážený pán Lehotský, ja vám prajem aspoň sčasti, aby ste mali vzdelanie ako ja, ja som absolventom štvrtej najlepšej ekonomickej univerzity v Nemecku, takže vy sa tu môžete tak pred mladými saskármi akurát tak ukazovať, že ste dobyli niekde nejaký svet. Ja úplne viem, čo je to finančné trhy, ako sa na nich investuje, môžem vám ukazovať moje výsledky na nich, takže môžete tu tieto omáčky tlačiť na niekoho iného. Pokiaľ ide o Viskupiča, on bol ten, ktorý tu rozprával, že idete podporovať ľudí, aby investovali, aby dôchodok, aby dôchodok si kládli do týchto svojich akože kvázi aktív. To, že Slováci majú najnižšie finančné aktíva v Európskej únii, to sú Eurostat údaje, a to, že existujú bubliny, tak si pozrite v 17. storočí, keď ste mali aj tulipánovú bublinu, kde takí mudrlanti ako ty považovali za normálne, že stojí jedna bublina tulipánu 50-tisíc euro. Môžeš si to pozrieť na Wikipédii, keď teda odbornú literatúru obchádzaš. A výsledok toho celého je, že toto, týchto 22-tisíc virtuálnych mien, ktoré existujú, tak nie sú v ničom jedinečné. A to, že včera ste si tu schválili pre mesto Trenčín zákon šitý na mieru, aby priamo, bez verejných obstarávaní ste tu rozdávali peniaze, to je realita, to vám povedal Najvyšší kontrolný úrad, Najvyšší kontrolný úrad vám, čistej SaS-ke, povedal, že idete prijímať to, aby priamo realizátori bez verejných obstarávaní dostali peniaze, máte tam tri zásadné pripomienky. Takže je úplne normálne, že na tie posledné dve schôdze idete naplno. A to, že včera minister hospodárstva vášmu Sulíkovi odkázal, že tam chodil na dovolenky a majú nezaplatené účty na ministerstve hospodárstva, to tiež vykazuje o vás, takže môžete si tu robiť piár, aké chcete, výsledok je taký, že ste obyčajní diletanti.
90. schôdza NR SR - 8.deň - A. dopoludnia
Dátum: 2023-05-12
Poslanec: Taraba, Tomáš (-)
Druh vystúpenia: Vystúpenie s faktickou poznámkou

30. Ďakujem. Pán kolega, ja som v podstate reagoval primárne na Mariánove argumenty, ktoré dával, a on najmä spomínal teda, že podporíme vlastne ťaženie, hej, tak ja hovorím, že ťaženie na Slovensku nikto robiť nebude, lebo jednoducho my sme energeticky dnes už tak drahí, že to tu robiť fakt nikto nebude, možno tie ostatné oblasti áno. S jednou vecou súhlasím. Saldovanie, podľa mňa to, pokiaľ sa bavíme napríklad o virtuálnych menách, o podpore investovania na, na burzách, tak saldovanie je jedna z najväčších aktív alebo najviac atraktívnych vecí, ktoré si investori sledujú. Slovensko má v tomto veľké limity, pretože to saldovanie behom jedného roka, my máme ročnú bázu saldovania, čo je úplne nekonkurencieschopné a myslím si, že by sme mali ísť tou cestou, že to saldovanie bude úplne v kľude na neobmedzenú dobu, pretože raz ak vy vygenerujete v niektorý rok v danom odvetví stratu, tak kľudne nech si to odpisujete druhý, tretí, štvrtý rok, vybalancovávate to so ziskom, to je úplne v poriadku, a tam aj pri, v podstate virtuálnych menách, však je to v podstate tiež rizikové investovanie ako, ako na burze. Pokiaľ ide o tie občianske preukazy z Paraguaja, predpokladám s veľkou pravdepodobnosťou, že tí ľudia len dostávajú tie občaňáky a žijú tu. To znamená, daňový úrad by mal mať kompetenciu si na základe mobilných pripojení, západné štáty to robia úplne bežne, lebo ak ste niekde fyzicky viac ako 186 dní, je úplne jedno, kde máte aký občiansky preukaz, takže ak títo fešáci majú občianske preukazy Paraguaja, ale žijú tu viac ako polovicu roka, tak musia byť zdaňovaní na Slovensku bez ohľadu na to, akú majú, aký majú občiansky preukaz, ale vystúpim ešte v rozprave. Ďakujem.
90. schôdza NR SR - 8.deň - A. dopoludnia
Dátum: 2023-05-12
Poslanec: Taraba, Tomáš (-)
Druh vystúpenia: Vystúpenie s faktickou poznámkou

22. Marián, prichádzať po tom, čo sme za uplynulé mesiace videli totálny kolaps virtuálnych mien, ktorých je mimochodom 20-tisíc, takže definícia virtuálnej meny je, že keď ja si vymyslím akýkoľvek počítačový kód a nazvem to, že to je virtuálna mena, tak je toto prinajmenšom divné. Warren Buffett na ostatnom mítingu svojej firmy, keď dostal otázku, že aké virtuálne meny by nakúpil, tak povedal, že ak by si mal vybrať, že všetky virtuálne meny by ho mali stáť 20 dolárov, tak si nechá 20 dolárov. Ja nerozumiem, prečo chcete tlačiť ľudí, aby investovali do takýchto fiktívnych, ničím nepodložených aktív, ktoré sú čisto špekulácia. Žiadne ťaženie, žiadne ťaženie virtuálnych mien na Slovensku nebude, pretože máme šesťnásobne vyššiu cenu energií ako, ako je priemer sveta, to znamená, v živote nikto racionálny, môžete tu robiť s daňami nič, to znamená, tento zákon je možno vylobovaný pre niekoho, kto, kto má potrebu urobiť nejaký predaj virtuálnych mien a je v tom zisku, to znamená, tam skôr otázka je, že pre koho to robíte, ale nikto príčetný dneska v štátnej legislatíve nemá dôvod po tom, čo sa udialo na trhu s tými fiktívnymi virtuálnymi takzvanými jedinečnými menami, hej, ktorých už je jedinečných 20-tisíc, niečo takéto podporovať. A tlačiť ľudí, aby ukladali svoje financie, svoje dlhodobé úspory, Slovákov, ktorí nemajú žiadne finančné dnes už aktíva, ktorí sú na tom oveľa horšie ako v 2008 pred finančnou krízou, a motivovať ich, aby investovali do niečoho takéhoto pofidérneho, tak je dosť akože otázne, prečo to robíte. A myslím si, že tento zákon dnes, akože ak chcete znížiť daňové zaťaženie pri obchodovaní s cennými papiermi, okej, za to som, ale toto nepodporím.
90. schôdza NR SR - 7.deň - B. popoludní
Dátum: 2023-05-11
Poslanec: Taraba, Tomáš (-)
Druh vystúpenia: Vystúpenie s faktickou poznámkou

178. Viete, je úplne krásne, ako na konci volebného obdobia obhajujete model, že idete priamo dávať realizátorom peniaze a definujete, že tie peniaze, keď majú pripísané na účet, tak sa to považuje, že to je použité na daný účel, to znamená, že sa to faktograficky vymyká potom kontrole. Pretože keď niečo sa považuje explicitne, že pripísaním na účet je ako keby použité transparentne na daný účel, tak čo tam chcete kontrolovať? To je po prvé. A potom tam máte mimochodom už zverejnený taký, sa to volá že ´bid book´, si to môžete pozrieť, jak je to tam pekne rozparcelované. Tak potom sa vás pýtam, že tie sumy, ktoré tam sú pouverejňované, myslím, že nadácia, môžem vám to čítať, Festival Pohoda 350-tisíc, strana 56, Nadácia Milana Šimečku 150-tisíc, Nová vlna 200-tisíc atď., tak potom, potom chcete povedať, že kto tieto sumy ako vytváral? Takže vy idete priamo realizátorom dať peniaze a nebudete robiť na to verejné obstarávanie. Tá suma je vyše, koľko, desať miliónov, čo idete takto robiť? (Povedané so smiechom.) Vy to, na konci volebného obdobia sa idete tváriť, že toto je ten vrchol transparentnosti? Však úplne v pohode. Robili ste to pri MOM-kách, tie špáratká do nosa ste tak isto takýmto záhadným spôsobom, na to došla nejaká trnavská firma, veď idete proste v tej lajne, ale aspoň to tu neobhajujte. Normálne povedzte, že to idete robiť na hulváta, že riskujete to, že to nikto nepreplatí, žiadna Európska únia. A dobre, tak si to urobíte, niektorí zrejme ste, budete z toho vysmiati, budete mať dobrý pocit, ale jednoducho toto s transparentnosťou nemá nič a môžete si tu hľadať argumenty, aké chcete.
90. schôdza NR SR - 7.deň - B. popoludní
Dátum: 2023-05-11
Poslanec: Taraba, Tomáš (-)
Druh vystúpenia: Vystúpenie s faktickou poznámkou

164. Vážené dámy, vážení páni, tento zákon je jeden z najväčších tunelov, aký kedy parlament schvaľoval. Národný, Najvyšší kontrolný úrad dal tri zásadné pripomienky veľmi vážneho charakteru k tomuto zákonu. Všetci vy, ktorí už ste si tu porozdeľovali priame dotácie, tak sa budete musieť s týmto jednoducho zmieriť. Takže po prvé, aby vám bolo jasné, týmto zákonom sa kompletne obchádza zákon o verejnom obstarávaní. V § 5 ods. 5 sa rieši to, že tuto už sú povyberané subjekty, tie subjekty majú dostať peniažky, aby ste nemuseli robiť verejné obstarávanie, tak priamo tie peniaze budú môcť byť pripísané tým realizátorom bez verejného obstarávania. Bez verejného obstarávania. A to, čo je úplná perla, že sa definuje, že peniaze pripísaním na účet sú transparentne minuté, to znamená, že sa obchádza reálna kontrola zo strany Najvyššieho kontrolného úradu. Hovorím ešte raz, Najvyšší kontrolný úrad dal k tomuto v medzirezortnom pripomienkovom konaní tri zásadné pripomienky a celý tento zákon je obyčajný paškvil a škandál. Takže keď to schválite, po prvé, bude to precedens do budúcna a po druhé, žiadam predkladateľov, aby sa vysporiadali s tými tromi pripomienkami. A môžte si byť istí, že to pôjde do médií, toto.
90. schôdza NR SR - 7.deň - A. dopoludnia
Dátum: 2023-05-11
Poslanec: Taraba, Tomáš (-)
Druh vystúpenia: Vystúpenie s faktickou poznámkou

91. Myslím, že tí, ktorí sem prišli neskôr a ešte nepochopili, že prokuratúra je nestranný orgán, ktorý má dohliadať nad zákonnosťou v prípravnej fáze trestného konania, tak vlastne prokuratúra zo zákona by mala zabrániť akémukoľvek trestnému stíhaniu alebo podaniu žaloby na súd, kde v tom procese boli porušené či právo na obhajobu, Trestný poriadok, ústava atď. Takže nesedí veta, že majú rozhodovať len súdy. Práveže zmysel prokuratúry v každom normálnom civilizovanom štáte je, aby robil práve dozor nad tým, že len zo zákonných dôvodov a zákonným spôsobom môže byť niekto stíhaný a obžalovaný alebo podaný ten návrh na súd. Takže kto má problém s týmto, aby si prokuratúra plnila túto základnú úlohu, no tak jednoducho má základný proces s tým, ako funguje v demokracii právny, právny poriadok a systém. No a, pán kolega Dostál, veď to je v poriadku, že vy skonštatujete, že no dobre, veď porušilo sa niekoho právo, ospravedlnili sme sa, veď tak to funguje a neboli by to milióny a tak ďalej. Tu nejde, či by ste platili tomu Haščákovi 16 miliónov, 10 miliónov, 5 miliónov alebo milión. Problém je ten, že, že tam zlyhal, keď ste vôbec museli dôjsť do tohto štádia, že ste sa ospravedlňovali, a tých prípadov rozhodnutia Ústavného súdu len pribúda. A ja tu žiadne nahrávky ani necitujem, nechápem, načo to tu ťaháte. Jediné, čo som raz povedal, že, že na nahrávke, to sa hovorí o poliati auta kanistrom, ale ja sa tu opieram o Ústavný súd, ktorý 17-krát povedal, že boli porušené ľudské práva pri vyšetrovaniach. Však my sme neni Kambodža, my sme neni tretí svet, aby sme to len tak pokrčili plecami. To znamená, áno, je to systémové zlyhanie dozoru nad týmito vecami.
90. schôdza NR SR - 7.deň - A. dopoludnia
Dátum: 2023-05-11
Poslanec: Taraba, Tomáš (-)
Druh vystúpenia: Vystúpenie s faktickou poznámkou

81. Ďakujem veľmi pekne, pán kolega. Po prvé, oceňujem vždy, vy vystúpite technicky a fakticky, takže vyjadrím sa potom v záverečnej reči k viacerým veciam, ale ja úplne súhlasím s tým, že ak Ústavný súd akýmkoľvek spôsobom rozhodne, veď my to môžeme len rešpektovať, áno, ten podnet tam je, každý ho eviduje, že do akej miery je kompatibilná potom tá tri-šesť-trojka, keďže je nepreskúmateľná, je to meritórne rozhodnutie. Tento, tento môj návrh vychádza v podstate aj z rozhodnutia Ústavného súdu v minulosti, ktoré bolo prijaté, že slovo ´vo veci´ sa rozumie akože širšie, to znamená, že môže ísť o kvázi meritórne rozhodnutia, ale pozrite, ak rozhodne Ústavný súd akýmkoľvek spôsobom, tak potom bude vždy na Národnej rade, ktorá zmenila ústavu v minulosti v tej rovine, že ústavné zákony Ústavný súd vykladať ani nemôže, to znamená, buď sa potom bude reagovať na to ústavným zákonom, alebo sa len prijme rozhodnutie Ústavného súdu a tým pádom dôjde k prirodzenému obmedzeniu tej tri-šesť-trojky. Zatiaľ na stole nemáme takéto rozhodnutie a ak príde k politickému rozhodnutiu, že tá tri-šesť-trojka ako keby nemala mať nepreskúmateľný charakter, napríklad, že možno Ústavný súd by, ja si to viem predstaviť, že by Ústavný súd mohol nad tým stáť, ale v demokracii vždy dôjdeme do nejakého momentu, že nájdete nejaký činiteľ, nad ktorým už neni nič, hej? Potom bude to ešte európske súdy, ale proste je, niektorá fáza je konečná, lebo už potom sa zacyklujeme, že kto kontroluje toho, kto kontroluje. Takže ja som aj rád, že ste tam ten podnet dali, podľa mňa to do veľkej miery vyprecizuje. Otázka je bude potom ak by, ak by Ústavný súd rozhodol, že to neni komfortné s ústavou, že čo... (Prerušenie vystúpenia časomerom.)
78. schôdza NR SR - 16.deň - B. popoludní
Dátum: 2023-01-24
Poslanec: Tomáš, Erik (SMER - SD)
Druh vystúpenia: Vystúpenie s faktickou poznámkou

191. Pán poslanec Vetrák, aby som používal teda váš jazyk, tak motáte a bľabotáte tu vy tak akurát. Vy, že sa nebojíte júnového termínu? Vy sa ho bojíte ako čert kríža a robíte všetko pre to, aby tie voľby v júni neboli. A keď hovoríte, že my sme mali rokovať so SaS-kou a vy by ste sa pridali, pán Vetrák, keby ste sa pridali so SaS-kou, by sme už ani vôbec rokovať nemuseli, ale keďže SaS-ka po tom všetkom, čo ste si navzájom navyvádzali, prvé po povalení vlády, čo urobila, tak utekala do náručia Eduarda Hegera a vášho OĽANO, tak ani sme nemali prečo rokovať, ani sme nestihli, lebo potom sme už len videli opäť pobehovať po úrade vlády, ako s vami skladáte tú deväťdesiatku, len aby tie voľby v tom júni neboli, takže bľabotáte a motáte tak akurát vy, pán Vetrák, a neskutočne. Pani Zemanová, jablká, jablká s hruškami, možno pomiešate vy SaS a tá strana Jablko, či jak sa volá, čo vzniká. Ja som predsa polovicu zo svojho prejavu venoval tej ústave a naozaj, keď tam dávate tieto prvky, že tam nemá byť referendum o predčasných voľbách, že tam jednoducho chcete zabetónovať systém, o ktorom ešte OĽANO predtým spievalo, aký je skvelý, tak uznajte, že toto neni jednoduchá, jednoduchá ústava, pani Zemanová, takže vy ste to opäť len celé zase skomplikovalo... skomplikovali, ale aj tak aj tá SaS-ka celá dopadne. Vy jednoducho meníte názory, ako som to už dnes povedal, nie z dňa na deň, ale z hodiny na hodinu. Ešte v nedeľu váš líder Richard Sulík hovoril v Na telo, ako budete nemať žiadne podmienky, SaS-ka stiahne všetky podmienky k ústave, aké to bude jednoduché, a už dnes tam zase stojíte a to celé komplikujete. Ale keď chcete mať svoje percentá pod 5 %, nech sa páči, nech sa páči. A čo sa týka SME RODINA, len som povedal, že pokiaľ by ste trvali na júnovom termíne a nie aj na septembrovom, tak naozaj ten júnový termín mohol byť. Ale opäť na obe strany, páni zo SME RODINA.
78. schôdza NR SR - 16.deň - B. popoludní
Dátum: 2023-01-24
Poslanec: Tomáš, Erik (SMER - SD)
Druh vystúpenia: Vystúpenie s faktickou poznámkou

95. Pán predseda, môžeš sa pýtať donekonečna vládnych koaličných poslancov, prečo majú byť predčasné voľby až 30. septembra. Môžeš to robiť opakovane, ale odpoveď sa nedozvieš. A vieš prečo? Pretože žiadna racionálna odpoveď na to neexistuje. Nič, jednoducho nevedia vysvetliť, prečo tu majú ešte byť osem mesiacov. Chcem pripomenúť verejnosti, že vláda bola odvolaná v decembri, takže ministri, teda členovia vlády aj vládni poslanci chcú poberať platy za nič, za jedno veľké nič, za jeden prázdny politický život desať mesiacov. To je približne 50-tisíc na hlavu, milí občania, o to tu ide, toto je jediný dôvod. Pardon, je ešte jeden. A ešte je tu strach, strach z volieb, z výsledku volieb. Tu jeden z týchto krikľúňov, ktorí budú donekonečna obhajovať asi až na smrť toho Igora Matoviča, vykrikoval, že sa tu niekto bojí o svoj zadok. Ak sa tu niekto bojí o niečo, tak sú to vaše teplé miesta pod vašimi zadkami, páni, ale občania Slovenska vám toto nemusia platiť desať mesiacov. A ešte sa aj nazývate demokratmi. Toto ja keď počujem, normálne ma to zdvíha zo stoličky. Samozvaní demokrati, samozvaní demokrati tu budú tárať niečo o demokracii. Asi najlepšie to za všetkých tých demokratov povedal, alebo sa prezradil Igor Matovič, ktorý povedal, že ja – najväčší demokrat – musím čo najviac oddialiť demokratické voľby, aby si ľudia demokraticky nemohli zvoliť niekoho iného, ako som ja. Toto je niečo neskutočné, že sa ešte, že nemáte tu hanbu vôbec vystupovať v tomto parlamente. A preto my sa pokúsime ešte aj na tejto schôdzi, aj na tej ďalšej urobiť všetko pre to, aby tie voľby boli v júni, tak ako to má byť v každej demokratickej krajine.